༡སྲོག་བླུ།སྲོག་བླུའམ་སྲོག་བསླུ།སྲོག་གླུད།ཚེ་བླུ་ཞེས་པ་མདོར་ན་དོན་གཅིག་མིང་གི་རྣམ་གྲངས་ཏེ་སྲོག་ཆགས་གང་རུང་ཞིག་གི་སྲོག་གམ་ཚེ་ཐར་བར་བྱས་པའམ་ཉོས་པའི་དོན་ཏེ།སྲོག་ཐར་ཞེས་པ་ནི་སྲོག་གཅད་པར་འོས་པ་ཞིག་སྲོག་མ་བཅད་པར་གློད་པའི་མིང་ཞེས་དང་མིའི་ནད་གདོན་བར་ཆད་གང་རུང་སེལ་བའི་ཆེད་དུ་སྲོག་ཆགས་དང་སྐྱེ་དངོས་གང་རུང་ཞིག་ཚེ་ཐར་ལ་གཏོང་བའམ་སྲོག་ཉེན་ལ་ཐུག་ཡོད་པའི་སྲོག་ཆགས་གམ།མང་ཆེ་བ་ཤན་པས་ལག་ཏུ་རལ་གྲི་བཟུང་ནས་གསོད་རྒྱུའི་གྲ་སྒྲིག་བྱེད་བཞིན་པའི་ཡུལ་གང་རུང་ཞིག་ཡིན་དགོས་ལ།གལ་ཏེ་རལ་གྲིའི་ཁར་འཆོར་ལ་ཉེ་བའི་སྲོག་ཆགས་གང་ཞིག་གི་ཚེ་སྲོག་བླུས་པ་ཡིན་ཚེ།དེའི་མིང་ལ་ཚེ་བླུ་ཞེས་ཟེར་ཞིང་།དེ་ཡི་ཚེ་བླུས་པ་ལ་བརྟེན་ནས་བདག་པོ་གང་རུང་དེའི་ནད་གདོན་བར་ཆད་སོགས་ཀྱང་སེལ་བར་བཤད།ད་དུང་མགོ་ནག་མིའི་དགོས་པ་གང་གི་ཆེད་དུ་ཡང་མ་ཡིན་པར་སྲོག་ཉེན་ལ་ཐུག་པའི་སྲོག་ཆགས་གང་རུང་གི་ཚེ་ཐར་དུ་བཅུག་ཚེ་དེ་ལ་ཡང་ཚེ་བླུ་ཞེས་འབོད་ཆོག